[pic] | EURÓPAI BIZOTTSÁG |

Brüsszel, 2010.3.8.

COM(2010)65 végleges

2010/0041 (COD)

Javaslat:

AZ EURÓPAI PARLAMENT ÉS A TANÁCS RENDELETE

a tengeri áru- és személyszállításban használt statisztikai adatszolgáltatásról szóló 2009/42/EK európai parlamenti és tanácsi irányelv módosításáról

2010/0041 (COD)

Javaslat:

AZ EURÓPAI PARLAMENT ÉS A TANÁCS RENDELETE

a tengeri áru- és személyszállításban használt statisztikai adatszolgáltatásról szóló 2009/42/EK európai parlamenti és tanácsi irányelv módosításáról

(EGT-vonatkozású szöveg)

INDOKOLÁS

A JAVASLAT HÁTTERE |

110 | A javaslat okai és céljai Az európai parlamenti és tanácsi rendeletre vonatkozó javaslat a 2009/42/EK irányelv módosítására irányul, célja, hogy kötelezővé tegye az árutípusonként történő adatgyűjtést a tengeri szállítási statisztikákban. Az árutípusonként történő adatgyűjtés kötelező a közúti[1], a vasúti[2] és a belvízi[3] európai szállítási statisztikák esetében. Valamennyi szállítási móddal kapcsolatos európai statisztikát egységes fogalmak és szabványok szerint kell gyűjteni, azzal a céllal, hogy megvalósuljon a szállítási módok közötti lehető legjobb összehasonlíthatóság. Konkrétan az árutípusonként és az összes szállítási mód szerint gyűjtött, teljes körű és homogén statisztikákkal olyan általános keret állna rendelkezésre, amely alkalmas a komodalitást, azaz az egyazon szállítási láncon belül a különböző szállítási módok optimális kombinálásának lehetőségét, és az áruszállítási logisztika modernizálását előtérbe helyező szakpolitika támogatására és nyomon követésére[4]. |

120 | Általános háttér A statisztikai adatok előállításához szükséges tevékenységek lehető legnagyobb fokú egyszerűsítésére vonatkozó javaslatok kidolgozása, és ezzel egyidejűleg a végterméknek a jelenlegi és az előrelátható felhasználói igényekkel való összhangban tartása érdekében sor került a tengeri áru- és személyszállításra vonatkozó statisztikai adatszolgáltatásra vonatkozó uniós jogszabályok alapján gyűjtött adatok és a terjesztési politika uniós szintű technikai elemzésére. Az elemzés során felmerült, hogy hatékonyabbá lehetne tenni a tengeri áru- és személyszállításra vonatkozó statisztikai adatszolgáltatásra fordított erőforrások felhasználását azáltal, hogy a tevékenységeket a felhasználók által kevésbé fontosnak tartott területekről (személyszállítási és hajóforgalmi statisztikák) a fontosabbnak ítélt területekre (áruszállításra vonatkozó statisztikák) összpontosítanák. Az elemzés eredményeképpen a Bizottság a közelmúltban egyszerűsítéseket vezetett be[5] a főbb európai kikötők által bonyolított személyszállításra és hajóforgalomra vonatkozó statisztikák tekintetében. A technikai elemzés egy része annak lehetőségeivel és feltételeivel foglalkozott, hogy miként lehetne kötelezővé tenni az árutípusonkénti adatgyűjtést (B1 adatkészlet). A tengeri áru- és személyszállításban használt statisztikai adatszolgáltatásról szóló 2009/42/EK európai parlamenti és tanácsi irányelv[6] VIII. mellékletének második bekezdése értelmében a B1 adatkészlet („Tengeri szállítás a fő európai kikötőkben, a kikötők, a rakomány típusa, az áru típusa és a reláció szerint”) összegyűjtésének feltételeit a Tanács a Bizottság javaslatára dönti el a tengeri áru- és személyszállításban használt statisztikai adatszolgáltatásról szóló, 1995. december 8-i 95/64/EK irányelv[7] 10. cikke szerint előírt hároméves átmeneti időszak során végzett kísérleti tanulmány eredményeinek, valamint a megvalósíthatóság, illetve ezen információk összegyűjtéséből fakadóan a tagállamoknál és az adatszolgáltatóknál jelentkező költségek figyelembevételével. A tengeri áru- és személyszállításban használt statisztikai adatszolgáltatásról szóló 95/64/EK tanácsi irányelv alapján végzett munka tapasztalatairól szóló, a Tanácsnak és az Európai Parlamentnek címzett bizottsági jelentés[8] szerint a részletes adatok gyűjtése megvalósíthatónak és elfogadható költségűnek tűnik az ömlesztett és a félig ömlesztett rakomány esetében; ugyanakkor komoly nehézségek merültek fel a konténerekre és a fel- és legördülő forgalomra vonatkozó adatok összeállítása tekintetében. A jelentés szerint körültekintően meg kell vizsgálni a 95/64/EK irányelvnek a 10. cikk (2) bekezdésében felsorolt további információelemekre való kiterjesztésének lehetőségét, amire csak azt követően kerülhet sor, ha több tapasztalat áll már rendelkezésre a meglévő változók gyűjtésével kapcsolatban, és a jelenlegi rendszer kellőképpen kiforrott. Az árukra vonatkozó információkkal kapcsolatban tekintettel kell lenni az NST/R (A szállítási statisztika standard áruosztályozási rendszere, felülvizsgálva 1967-ben) esetleges felülvizsgálataira. A meglévő adatgyűjtési rendszer – a 2005. március 4-i 2005/366/EK bizottsági határozattal[9] bevezetett módosításokkal és az Európai Unió 2004-es[10] és 2007-es kibővítésével[11] szükségessé váló földrajzi kiterjesztéssel együtt – kiforrottnak tekinthető. Az Eurostat részére az irányelv alapján adatot szolgáltató tagállamok jelentős része a B1 adatkészletet rendszeresen önkéntes alapon készítette el az Eurostat számára az NST/R osztályozás szerint. Az NST/R osztályozás szerinti, árutípusonkénti adatgyűjtéssel kapcsolatos legsúlyosabb, a fent említett jelentésben nevesített problémák az NST 2007[12] (A szállítási statisztika standard áruosztályozási rendszere, 2007) – azaz a tengeri, közúti, vasúti és belvízi szállításban a 2008-as referenciaévtől kezdődően, a 2008-as adatokra vonatkozóan is egységesen alkalmazott osztályozás – bevezetésével megoldódtak[13]. A B1 adatkészletet már gyűjtő tagállamok esetében az adatoknak az NST 2007 szerinti összeállításához a nemzeti statisztikai hatóságoknak újra kell majd osztályozniuk a már rendelkezésre álló információkat, ami semmilyen többletterhet nem jelent az adatszolgáltatók számára; a módszer megegyezik a közúti, a vasúti és a belvízi szállítási statisztikák esetében alkalmazottal. A többi tagállam esetében – néhány kivételtől eltekintve – a nemzeti statisztikai hatóságok birtokában lévő információk felhasználásával már össze kellene tudni állítani a B1 adatkészletet. Az esetek túlnyomó többségében a B1 adatkészlet összegyűjtése semmilyen többletterhet nem fog jelenteni az adatszolgáltatók számára. Végezetül megállapodás született arról, hogy a B1 adatkészletet 2011-től kezdődően kell a Bizottság (Eurostat) részére megküldeni, így megfelelő hosszúságú időszak áll a tagállamok rendelkezésére, amely alatt az önkéntes adatszolgáltatás felhasználható lesz a szükséges tesztek és kiigazítások elvégzésére. |

130 | Meglévő rendelkezések a javaslat által érintett területen A hatályos jogszabály is tartalmaz rendelkezéseket (a 2009/42/EK irányelv VIII. melléklete, B1 adatkészlet), de az adatszolgáltatás önkéntes alapon történik. |

KONZULTÁCIÓ AZ ÉRDEKELTEKKEL ÉS HATÁSVIZSGÁLAT |

Konzultáció az érdekeltekkel |

211 | A tengeri áru- és személyszállításban használt statisztikai adatszolgáltatásra vonatkozó uniós jogszabályok szerinti adatgyűjtési és terjesztési politika technikai elemzésének elvégzésére 2006 elején felállításra került a tengeri szállítási statisztikákkal foglalkozó munkacsoport (Task Force). A munkacsoportban (Task Force) különböző szervezetek (adatszolgáltatók, felhasználók és tengeri szállítási szakértők) képviseltetik magukat az alábbiak szerint: az illetékes nemzeti statisztikai hatóságok (nemzeti statisztikai intézetek, a tagállamok tengeri igazgatási szervei, közlekedési minisztériumok); a Bizottság szolgálatai; az Európai Tengerbiztonsági Ügynökség; gazdasági szereplők (az Európai Tengeri Kikötők Szervezete – ESPO, az Európai Hajótulajdonosok Egyesülete – ECSA). A munkacsoport munkájának előkészítésére és segítésére az Eurostat 2006-ban egy kérdőívet küldött a tengeri szállítási statisztikák Bizottságon belüli legfontosabb felhasználói, konkrétan az Energiaügyi és Közlekedési Főigazgatóság (DG TREN), a Versenypolitikai Főigazgatóság (DG COMP), a Környezetvédelmi Főigazgatóság (DG ENV), a Tengerügyi és Halászati Főigazgatóság (DG MARE), a Jogérvényesülés, Szabadság és Biztonság Főigazgatósága (DG JLS) és az Adóügyi és Vámuniós Főigazgatóság (DG TAXUD) részére. A munkacsoport által kidolgozott javaslatokat ezt követően az európai statisztikai rendszer szokásos keretei között megvitatta a tengeri szállítási statisztikákkal foglalkozó munkacsoport és a szállítási statisztikákkal foglalkozó koordinációs bizottság. Ez az európai parlamenti és tanácsi rendeletre irányuló javaslat az érdekeltek közötti intenzív egyeztetések tárgyát képezte és olyan szabályozási kezdeményezéseket tartalmazó szabályozási csomag részét képezi, amely összhangban van a Bizottságnak a szabályozás egyszerűsítésére és a jobb szabályozására irányuló politikai megközelítésével[14], és konkrétan az alábbiakkal: az összes érintett áruszállítási módra vonatkozó egységes NST 2007 áruosztályozás létrehozásáról szóló, 2007. november 7-i 1304/2007/EK bizottsági rendelettel[15]; a tengeri áru- és személyszállításban használt statisztikai adatszolgáltatásról szóló, 2009/42/EK európai parlamenti és tanácsi irányelv módosításáról és a személyszállítási és hajóforgalmi statisztikák egyszerűsítéséről szóló, …-i …/…/EU bizottsági határozat tervezetével. A korábban meglévő szabályozást érintően átdolgozták az alaprendeletet[16] és kodifikálták a végrehajtási szabályokat[17]. |

Szakértői vélemények összegyűjtése és felhasználása |

225 | A tengeri szállítási statisztikákkal foglalkozó két munkacsoportban (Task Force on Maritime Transport Statistics és Working Group on Maritime Transport Statistics) dolgozó szakértők mindegyike ismerte a meglévő szabályozást, a tengeri szállítási statisztikák gyűjtéséhez és összeállításához alkalmazott nemzeti rendszereket, valamint a tengeri szállítás fejlődésének új tendenciáit. |

230 | A hatások és a következmények elemzése 1. lehetőség: (A meglévő szabályozás fenntartása) – Nem lenne lehetséges az árutípusonkénti bontásban készülő tengeri szállítási statisztikák teljes körű és folyamatos előállítása. 2. lehetőség: (A meglévő szabályozás módosítása) – Az árutípusonkénti bontásban készülő tengeri szállítási statisztikák teljes körű és folyamatos előállítása megoldhatóvá válik. Árutípusonként és az összes szállítási mód szerint gyűjtött teljes körű és homogén statisztikákkal olyan általános keret állna rendelkezésre, amely alkalmas a komodalitást, azaz az egyazon szállítási láncon belül a különböző szállítási módok optimális kombinálásának lehetőségét, és az áruszállítási logisztika modernizálását előtérbe helyező szakpolitika támogatására és nyomon követésére. Összességében a javasolt módosítás – további szabályozási kezdeményezésekkel kombinálva – biztosítja, hogy a statisztikai végtermék igazodjon a meglévő és az előrelátható felhasználói igényekhez. A tengeri szállítási statisztikákkal foglalkozó két munkacsoport (Task Force on Maritime Transport Statistics és Working Group on Maritime Transport Statistics) (amelyekben az adatgyűjtésért felelős nemzeti statisztikai hatóságok mindegyike képviselteti magát), valamint a szállítási statisztikák koordinációs bizottsága az indokolás 1. részében kifejtettek szerint felmértre, hogy a javaslat milyen terhet jelent az adatszolgáltatók számára: az esetek túlnyomó többségében a B1 adatkészlet összegyűjtése semmilyen többletterhet nem ró az adatszolgáltatókra. |

A JAVASLAT JOGI ELEMEI |

305 | A javasolt intézkedés összefoglalása A rendelet az árutípusonkénti bontásban készülő, teljes körű tengeri szállítási statisztikák folyamatos előállításának biztosítására irányul, összhangot teremtve a többi érintett szállítási mód esetében már rendelkezésre álló statisztikákkal. |

310 | Jogalap Az európai statisztikák jogalapja az Európai Unió működéséről szóló szerződés 338. cikke. Az Európai Parlament és a Tanács – rendes jogalkotási eljárás keretében – intézkedéseket fogad el statisztikák készítésére vonatkozóan, amennyiben ez az Európai Unió tevékenységeinek ellátásához szükséges. Ez a cikk az európai statisztikák előállítására vonatkozó követelményeket fogalmazza meg, és előírja a pártatlanság, a megbízhatóság, a tárgyilagosság, a tudományos függetlenség, a költséghatékonyság és a statisztikai adatok bizalmas kezelése normáinak való megfelelést. |

320 | A szubszidiaritás elve Mivel a javaslat nem tartozik az Európai Unió kizárólagos hatáskörébe, a szubszidiaritás elve érvényesül. |

321 | A javaslat célkitűzései, konkrétan pedig, hogy a tengeri úton szállított árukra vonatkozó európai statisztikák esetében is jöjjön létre olyan közös keret, amely az egyéb szállítási statisztikáknál is használt, árutípusonkénti osztályozás használata mellett biztosítja a közösségi statisztikák rendszerszerű előállítását, nem valósítható meg maradéktalanul a tagállamok önkéntes adatszolgáltatásán keresztül. |

324 | A célkitűzéseket uniós jogi aktus alapján könnyebben meg lehet valósítani az Európai Unió szintjén, hiszen kizárólag a Bizottság képes a statisztikai információk szükséges harmonizációját közösségi szinten koordinálni, míg az adatgyűjtést, illetve a tengeri szállításra vonatkozó összehasonlítható statisztikák összeállítását a tagállamok is meg tudják szervezni. Az Európai Unió ezért az Európai Unióról szóló szerződés 5. cikkében meghatározott szubszidiaritás elvével összhangban megfelelő intézkedéseket hozhat. |

A javaslat ezért megfelel a szubszidiaritás elvének. |

Az arányosság elve A javaslat megfelel az arányosság elvének a következők miatt: |

331 | Az arányosság elvével összhangban e rendelet a célja eléréséhez szükséges minimumra korlátozódik, és nem lép túl azon. Nem írja elő a tagállamok számára az adatgyűjtési mechanizmusokat, az európai szabályozás mindössze a továbbítandó adatokat határozza meg a harmonizált struktúra és ütemezés biztosítása érdekében. |

A jogi aktusok típusának megválasztása |

341 | Javasolt aktus: európai parlamenti és tanácsi rendelet. |

KÖLTSÉGVETÉSI VONZATOK |

401 | Az adatgyűjtés nincs új hatással az Európai Unió költségvetésére. |

KIEGÉSZÍTő INFORMÁCIÓK |

511 | A javasolt jogi aktus EGT-vonatkozású, ezért ki kell terjeszteni az egész Európai Gazdasági Térségre. |

Javaslat:

AZ EURÓPAI PARLAMENT ÉS A TANÁCS RENDELETE

a tengeri áru- és személyszállításban használt statisztikai adatszolgáltatásról szóló 2009/42/EK európai parlamenti és tanácsi irányelv módosításáról

(EGT-vonatkozású szöveg)

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 338. cikke (1) bekezdésére,

tekintettel a Bizottság javaslatára,

tekintettel a nemzeti parlamenteknek szóló értesítésre,

a rendes jogalkotási eljárásnak megfelelően,

mivel:

1. A tengeri áru- és személyszállításban használt statisztikai adatszolgáltatásról szóló 2009/42/EK európai parlamenti és tanácsi irányelv[18] VIII. mellékletének második bekezdése értelmében a B1 adatkészlet („Tengeri szállítás a fő európai kikötőkben, a kikötők, a rakomány típusa, az áru típusa és a reláció szerint”) összegyűjtésének feltételeit a Tanács a Bizottság javaslatára dönti el a tengeri áru- és személyszállításban használt statisztikai adatszolgáltatásról szóló, 1995. december 8-i 95/64/EK irányelv[19] 10. cikke szerint előírt hároméves átmeneti időszak során végzett kísérleti tanulmány eredményeinek figyelembevételével.

2. A 95/64/EK irányelv alapján végzett munka tapasztalatairól szóló, a Tanácsnak és az Európai Parlamentnek címzett bizottsági jelentés szerint[20] a részletes adatok gyűjtése megvalósíthatónak és elfogadható költségűnek tűnik az ömlesztett és a félig ömlesztett rakomány esetében; ugyanakkor komoly nehézségek merülnek fel a konténerekre és a fel- és legördülő forgalomra vonatkozó adatok összeállítása tekintetében. Helyénvaló volt megvizsgálni a 95/64/EK irányelvnek a 10. cikk (2) bekezdésének a) pontjában felsorolt további információelemekre való kiterjesztésének lehetőségét, amire csak azt követően kerülhetett sor, amikor már több tapasztalat állt rendelkezésre a meglévő változók gyűjtésével kapcsolatban, és a jelenlegi rendszer kellőképpen kiforrott. Az árukra vonatkozó információkkal kapcsolatban tekintettel kell lenni az NST/R (A szállítási statisztika standard áruosztályozási rendszere, felülvizsgálva 1967-ben) esetleges felülvizsgálataira.

3. A meglévő adatgyűjtési rendszer – a tengeri áru- és személyszállításban használt statisztikai adatszolgáltatásról szóló 95/64/EK tanácsi irányelv végrehajtásáról és mellékleteinek módosításáról szóló, 2005. március 4-i 2005/366/EK bizottsági határozattal[21] bevezetett módosítások végrehajtásával és az Európai Unió 2004-es és 2007-es kibővítésével szükségessé váló földrajzi kiterjesztéssel együtt – kiforrottnak tekinthető.

4. Az Eurostat részére az irányelv alapján adatot szolgáltató tagállamok jelentős része a B1 adatkészletet rendszeresen önkéntes alapon készítette el az Eurostat számára az NST/R osztályozás szerint.

5. A bizonyos áruszállítási módokra vonatkozó egységes NST 2007 áruosztályozás létrehozása céljából a 95/64/EK tanácsi irányelv, az 1172/98/EK tanácsi rendelet, a 91/2003/EK és az 1365/2006/EK európai parlamenti és tanácsi rendelet módosításáról szóló, 2007. november 7-i 1304/2007/EK bizottsági rendelet[22] bevezette az NST 2007-et (A szállítási statisztika standard áruosztályozási rendszere, 2007), mint a tengeren, közúton, vasúton és belvízi úton szállított áruk egységes osztályozási rendszerét. Az osztályozást a 2008-as adatokra vonatkozó 2008-as referenciaévtől kell alkalmazni. Az adatoknak az NST/R osztályozás szerinti árutípusonkénti összeállításával kapcsolatos, a (2) preambulumbekezdésben említett jelentésben szereplő legfőbb problémák az NST 2007 bevezetésével megoldódtak. Következésképp az esetek túlnyomó többségében a B1 adatkészlet összegyűjtése semmilyen többletterhet nem fog jelenteni a adatszolgáltatók számára.

6. Az árutípusonként történő adatgyűjtés kötelező a közúti[23], a vasúti[24] és a belvízi[25] európai szállítási statisztikák esetében, a tengeri szállítás esetében viszont önkéntes. A szállítási módok közötti lehető legjobb összehasonlíthatóság biztosítása érdekében valamennyi szállítási móddal kapcsolatos európai statisztikát egységes fogalmak és szabványok szerint kell gyűjteni.

7. A B1 adatkészlet elküldése a Bizottság (Eurostat) részére 2011-től válik kötelezővé; ez megfelelő hosszúságú időszakot hagy a tagállamoknak, amely alatt az önkéntes adatszolgáltatás felhasználható lesz a szükséges tesztek és kiigazítások elvégzésére.

8. A 2009/42/EK irányelvet ennek megfelelően módosítani kell.

ELFOGADTA EZT A RENDELETET:

1. cikk

A 2009/42/EK irányelv VIII. mellékletének második bekezdését el kell hagyni.

2. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

E rendelet alkalmazásában az első referenciaév 2011, amely a 2011-es adatokat fedi le.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

az Európai Parlament részéről a Tanács részéről

az elnök az elnök

[1] A közúti árufuvarozásra vonatkozó statisztikai adatgyűjtésről szóló, 1998. május 25-i 1172/98/EK tanácsi rendelet (HL L 163., 1998.6.6., 1. o.)

[2] A vasúti közlekedés statisztikájáról szóló, 2002. december 16-i 91/2003/EK európai parlamenti és tanácsi rendelet (HL L 14., 2003.1.21., 1. o.)

[3] A belvízi áruszállítással kapcsolatos statisztikákról szóló, 2006. szeptember 6-i 1365/2006/EK európai parlament és tanácsi rendelet (HL L 264., 2006.9.25., 1. o.)

[4] A Bizottság közleménye a Tanácsnak és az Európai Parlamentnek: Tartsuk mozgásban Európát! – Fenntartható mobilitás kontinensünk számára Az Európai Bizottság 2001. évi közlekedéspolitikai fehér könyvének félidei felülvizsgálata COM(2006) 314 végleges, 2006.6.22.

[5] A tengeri áru- és személyszállításban használt statisztikai adatszolgáltatásról szóló 2009/42/EK európai parlamenti és tanácsi irányelv módosításáról szóló …/…./EU bizottsági határozat (HL ….)

[6] HL L 141., .2009.6.6., 29. o.

[7] HL L 320., 1995.12.30., 25. o. A 95/64/EK irányelvet a 2009/42/EK irányelv hatályon kívül helyezte.

[8] COM(2001) 93., 2001.2.20.

[9] HL L 123., 2005.5.17., 1. o.

[10] A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmány (HL L 236., 2003.9.23., 573. o.).

[11] A Bizottság 1792/2006/EK rendelete (2006. október 23.) Bulgária és Románia csatlakozása következtében az áruk szabad áramlására, a személyek szabad mozgására, a versenypolitikára, a mezőgazdaságra (állat- és növény-egészségügyi jogszabályok), a halászatra, a közlekedéspolitikára, az adózásra, a statisztikára, a foglalkoztatásra és szociálpolitikára, a környezetvédelemre, a vámunióra és a külkapcsolatokra vonatkozó egyes rendeletek és határozatok kiigazításáról (HL L 362., 2006.12.20., 53. o.)

[12] Az irányelv III. melléklete.

[13] A 2007. november 7-i 1304/2007/EK bizottsági rendelet (HL L 290., 2007.11.8., 14. o.)

[14] COM(2006) 689; COM(2006) 693; COM(2007) 23; COM(2008) 35; COM(2009) 28.

[15] HL L 290., 2007.11.8., 14. o.

[16] Az Európai Parlament és a Tanács 2009. május 6-i 2009/42/EK irányelve (HL L 141., 2009.6.6., 29. o.)

[17] A Bizottság 2008. október 29-i 2008/861/EK határozata (HL L 306., 2008.11.15., 66. o.)

[18] HL L 141., 2009.6.6., 29. o.

[19] HL L 320., 1995.12.30., 25. o. A 95/64/EK irányelvet a 2009/42/EK irányelv hatályon kívül helyezte.

[20] COM(2001) 93., 2001.2.20.

[21] HL L 123., 2005.5.17., 1. o.

[22] HL L 290., 2007.11.8., 14. o.

[23] A közúti árufuvarozásra vonatkozó statisztikai adatgyűjtésről szóló, 1998. május 25-i 1172/98/EK tanácsi rendelet (HL L 163., 1998.6.6., 1. o.)

[24] A vasúti közlekedés statisztikájáról szóló, 2002. december 16-i 91/2003/EK európai parlamenti és tanácsi rendelet (HL L 14., 2003.1.21., 1. o.)

[25] A belvízi áruszállítással kapcsolatos statisztikákról szóló, 2006. szeptember 6-i 1365/2006/EK európai parlament és tanácsi rendelet (HL L 264., 2006.9.25., 1. o.)